Luister weer na bekroonde 'Dagboek van ‘n wurm' - RSGplus
Gepubliseer op 18/06/2017. 23/06/2017
Op versooek word Martyn le Roux se drama DAGBOEK VAN ‘N WURM, Donderdagaand, 22 Junie in Radioteater om 20h00 herhaal.
Die produksie is onlangs met drie ATKV Mediaveertjies bekroon: Beste teks – Martyn le Roux; Beste regisseur – Renske Jacobs; Beste akteur – Paul Luckhhoff.
Lees hier oor die toekennings.
Hier is die promosie-klankgreep:
Volgens Le Roux is dit ŉ verhaal wat geïnspireer is deur ŉ meisie wat in sy klas was so ŉ paar jaar gelede, en baie van wat in die stuk gebeur is op die werklikheid gebaseer.
Dit gaan oor Cassandra Viljoen – ŉ beeldskone, talentvolle en hoogs intelligente meisie wat soos ŉ lotusblom in die donker vuil poel van haar omstandighede vasgevang word.
Laai Af (73 491KB)
Hy ontvang in 2016 ŉ ATKV Mediaveertjie vir BLOEDLYN as Beste Teks vir ŉ drama in die kategorie: Luister. BLOEDLYN is ook aangewys as een van die drie finaliste in die kategorie: Regie (Renske Jacobs). In 2017 ontvang BLOEDLYN die Liberty Radiotoekenning vir Beste drama.
In 2016 word die drama met drie ATKV Mediaveertjies bekroon: Beste teks – Martyn le Roux; Beste regisseur – Renske Jacobs; Beste akteur – Paul Luckhhoff.
Lees meer oor die laaste dramas in hierdie dramaseisoen.